Vináttuverkefni Barnaheilla er forvarnarverkefni gegn einelti og er unnið að því að fyrirbyggja einelti með því að móta góðan skólabrag , eiga góð samskipti og hafa jákvæð viðhorf til allra í hópnum . Efnið er gefið út í samstarfi við Red barnet – Save the Children og Mary Fonden í Danmörku . Lögð er áhersla á að allir taki þátt ; börn , foreldrar og starfsfólk til að vel til takist og að hægt er að ná til þeirra sem verða vitni af einelti án þess að bregðast við því . Efnið vinnur með fjögur gildi að leiðarljósi sem eru samofin í allt starf leikskólans : Umburðarlyndi ; viðurkenna og skilja mikilvægi og gildi fjölbreytileikans og að koma fram við alla aðra af virðingu . Virðing ; viðurkenna og taka tillit til allra barnanna í hópnum , að vera öllum góður félagi og að virða mismunandi hátterni annarra . Umhyggja ; sýna öllum börnum áhuga , samkennd , samlíðan og hjálpsemi . Að hafa skilning á stöðu annarra . Hugrekki ; að þora að láta til sín heyra og geta sett sér mörk . Að vera hugrakkur og góður félagi sem bregst við óréttlæti .